b"\n_START_ARTICLE_\nCasa Codina (la Vall de Bo\xc3\xad)\n_START_SECTION_\nDescripci\xc3\xb3\n_START_PARAGRAPH_\nCasa pagesa de muntanya, de car\xc3\xa0cter modest, constitu\xc3\xafda per tres edificis a\xc3\xafllats agrupats al voltant d'un pati._NEWLINE_Habitatge: de planta rectangular, amb planta baixa i dos pisos, cobert a tres aig\xc3\xbces. Recentment s'ha restaurat com a habitatge de temporada sense intervencions exteriors aparents._NEWLINE_Paller: de planta rectangular amb estable a la planta baixa i paller al pis, amb un interessant tancament de fusta a la fa\xc3\xa7ana lateral. Adaptat per a garatge._NEWLINE_Cobert: sense restaurar. L'antiga fa\xc3\xa7ana, oberta, va ser tancada amb fusta a la planta baixa i entramat de fang i branques, estucat exteriorment, a la planta pis. Coberta d'un sol vessant amb contrapendent a la fa\xc3\xa7ana oberta."